Bryggerigangen Bluesband

Bryggerigangen Bluesband var en norsk musikkgruppe som startet opp i Oslo høsten 1977, med bassisten Hans Marius Stormoen, gitaristene Bent Patey og Tom Gjertsen, samt trommeslager Jan Lie. Gruppen var i over tyve år Norges kjente utøvere av blues på norsk og engelsk sprog. Navnet hadde bandet hentet fra Bryggerigangen borettslag på Grønland i Oslo.Bluesband med eget lite smut, i VG (28.11.1980)

Høsten 1977 opptrådte bandet på Club 7 i Oslo. NRK laget i 1978 et 50 minutters TV-program om dem i gården, i studio og på scenen. Høsten 1978 deltok bandet på en jubileumsplate som ble utgitt i anledning 15. årsjubileet til Club 7.

I 1999 ble Blått Brygg relansert på CD i forbindelse med gruppas 20-årsjubileum. Platen ble, til tross for at det ikke dreide seg om en nyinnspilling, landets tredje mest solgte bluesplate i 2000.

Komposisjonen Tannverken til Jan Lie var flere uker på Norsktoppen.

Nils Petter Nyrén spilte tidvis gitar i bandet i 1991.

Under et comeback i 1997 kalte de seg bare Bryggerigangen, og ved neste comeback i 2005 hadde bandet fått Espen Moen som trommeslager.

I 2015 bestod Bryggerigangen Bluesband av Tom Gjertsen på gitar og vokal, Bent Patey på gitar og vokal, Frode Larsen på bass og vokal og Espen Moen på trommer.
Utgivelser
1979: Blått brygg (album), MAI
1991: Kald pils, hett brygg (album), Yabadabado Records
1997: Så dritkult (album), Arcade

Referanser

Kategori:Norske bluesgrupper
Kategori:Etableringer i 1977